**Global Demo for menneskerettigheder og mod racisme i Aalborg d. 16. marts 2019**

Program:

12:00: vi mødes på Kennedys plads

12:15: introduktion ved Stay Human

12:30: Optog fra Kennedys plads, ad Boulevarden, gennem Algade og til Nordkraft.

13:00 taler og musik på Teglgårdsplads. Pt er der Ali Hassan (fra S), Hans Hüttel (Amnesty International), Khadra Jamal Farah (Ø)men flere kommer til.

14:30 ca afslutning på event.

Vi markerer igen i år FNs internationale flygtningedag med en demonstration der arrangeres i samarbejde mellem flere lokale og nationale organisationer. Vi støtter op om den internationale samarbejde for menneskerettigheder, herunder flygtninges rettigheder, og for Danmarks fortsatte engagement i at sikre alle mennesker disse rettigheder, nationalt og internationalt.

Den internationale aktionsdag mod racisme markeres med demonstrationer i Aalborg og en lang række andre byer i Danmark og resten af verden. Hjælp os med at sprede ordet ved at dele og invitere dine venner!

Specifikke punkter for modstanden i Danmark inkluderer:

- Luk Kærshovedgård og Sjælsmark, nej til åbning af Lindholm

- Forsvar menneskerettighederne - nej til paradigmeskift

- Afskaf kontanthjælpsloft, selvforsørgelses- og hjemrejseydelse, overgangsydelse og andre fattigdomsydelser

- Ingen tvangsudvisninger til krig og forfølgelse

- Nej til nedrivning af almene boliger og ghettopakken

- For retten til selv at vælge - nej til forbud mod tørklæde, niqab og burka

- For mangfoldighed, demokrati og sammenhold

Internationalt grundlag:

ONE WORLD AGAINST RACISM & FASCISM

Opfordring til verdensomspændende demonstrationer mod racisme og fascisme den 16. marts 2019 for at markere FN-dagen mod racisme.

Vi udsender denne opfordring i en foruroligende tid, hvor den internationale racisme og det yderste højre vokser.

Partier fra det yderste højre går frem ved valgene og indgår også i regeringer. Med Donald Trump i USA og Jair Bolsonaro i Brasilien har det yderste højres had mod migranter, muslimer, kvinder, LGBT, sorte, oprindelige befolkninger og ideologiske modstandere nået præsidentposterne i de to største land i både Nordamerika og Sydamerika.

Der er voldelige fascistiske gadeaktioner flere og flere steder.

Den voksende racisme mod flygtninge og indvandrere leder til andre former for racisme. Antisemitismen, som efter Holocaust burde have været forsvundet for altid, vokser igen med forfærdelige konsekvenser som angrebet på synagogen i Pittsburg. Romaerne var også ofre for Holocaust, men angreb på romaer er blevet officiel politik i nogle europæiske lande. Islamofobien blomstrer. Muslimske kvinder, som bærer tørklæde, er ofre for en voksende aggression.

Den voksende racisme og den yderste højrefløj repræsenterer en alvorlig fare for flertallet. Vi vil ikke kunne løse de forskellige sociale problemer, som vi står overfor, medmindre vi kan forsvare sammenholdet mellem almindelige mennesker overfor racisterne og fascisternes forsøg på at splitte os.

Omkring FN dagen mod racisme og diskrimination i marts 2018 var der demonstrationer mv. i mange lande, såsom Australien, Østrig, England, Canada, Cypern, Danmark, Frankrig, Tyskland, Grækenland, Irland, Holland, Polen, Sydkorea, Spanien og Tyrkiet.

Situationen i dag er endnu mere alvorlig. Der er brug for flere mobiliseringer i samme ånd som de 240.000, der demonstrerede i Berlin i oktober, som den kvarte million mod Trump i London i juli, modstanden i Brasilien, demonstrationer og protester i Wien og kampen i Grækenland mod Gylden Daggry, som har tvunget dem på tilbagetog.

Og vi har brug for brede bevægelser for at fortsætte og udvikle dette arbejde. Vi er de fleste, vi kan vinde.

Det er netop grunden til at vi udsender denne opfordring til fælles demonstrationer mod racisme og det yderste højre den 16. marts 2019, tæt på FN´s dag mod racisme. Ved at koordinere vores aktiviteter lokalt, nationalt og internationalt kan vi bygge stærkere bånd imellem os. Den 16. marts skal være et skridt fremad for en fælles kamp mod had - for mangfoldighed og solidaritet.